इसके बावजूद मार्च, 2015 तक देश में एक करोड़ 83 लाख मकानों की कमी थी। इस कमी के पीछे जिस एक कारण को सबसे अहम माना जा रहा है वह है डेवलपर्स द्वारा लग्जरी व प्रीमियम प्रॉपर्टी सेगमेंट में निवेश करना, जो केवल संपन्न और उच्च मध्यम वर्ग की आवश्यकताओं का पोषण करती है। चूंकि भारत में करोड़पतियों और अरबपतियों की संख्या बहुत ज्यादा नहीं है। लिहाजा, मकानों की मांग व आपूर्ति के बीच अंतर खड़ा हो गया है और आवासीय मूल्य आम जनता की पहुंच से दूर हो गए हैं।